هذا الفديو ذكرني بقصيده حسب علمي للشاعر نائل المظفر بعد السقوط مباشره يكول بيها 

وعنك ياوطن مجبور أدير العين 
لان بعض البشر حب الوطن شاله
ركضو على الصنم جي بي صفر ينباع 
ومن طاح العلم محد ركض شاله

فرق كبير للتفكير بين الامم. واحد يركض حتى ياخذ تمثال يصهره وياخذ المعدن مالته ويترك العلم طايح وبين شخص يترك اثمن ما في بيته من صور وذكريات  وينزل العلم حتى لا يحترق. وهذا هم يذكرني بيت شعر للكبير كاظم اسماعيل كاطع يكول بيه

إللٌي إمضيٌع ذهب!! بسوق الذهب يلقــــــاه 

وإللي مفارق محب ... يمكن سنه وينســــــاه 

.. والطاح منٌه القلب .. 

قلب إصطناعي إنلقى ، ويشكٌلونه إهنـــاه

بس إللي مضيٌع وطــــــــــــن وين الوطن يلقـــــــاه ؟ ؟ ؟ 

* * *

#خليك_عراقي 
#العراق_بصورة_أوضح